ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสุรินทร์ฉบับที่๙๒ (พ.ศ. ๒๕๕๑)เรื่องปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด๔ จังหวัดสุรินทร์ สายที่ ๔๒๗๓ สุรินทร์-บ้านเมืองลีง (ก)สำหรับการเดินรถเส้นทางแยกช่วงจำนวน ๓ ช่วง จากเดิมเป็น ดังนี้๑.ช่วงสุรินทร์-บ้านตากแดด เป็น ช่วงจอมพระ-บ้านตากแดด๒.ช่วงสุรินทร์-บ้านแสลงพันธ์ เป็น ช่วงจอมพระ-บ้านแสลงพันธ์๓.ช่วงสุรินทร์-บ้านบุแกรง เป็น ช่วงจอมพระ-บ้านบุแกรง[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดสุรินทร์ฉบับที่ ๖๗ (พ.ศ. ๒๕๔๔) ลงวันที่ ๒๗ ธันวาคม ๒๕๔๔ กำหนด (ปรับปรุง)เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔จังหวัดสุรินทร์ สายที่ ๔๒๗๓ สุรินทร์-บ้านเมืองลีง (ก) ขึ้น นั้นคณะกรรมการควบคุมการขนส่งทางบกประจำจังหวัดสุรินทร์ได้พิจารณาเห็นสมควรปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดสุรินทร์ ในการประชุมครั้งที่๑/๒๕๕๐ เมื่อวันที่ ๒๖ ตุลาคม ๒๕๕๐ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๑๐/๒๕๕๑ เมื่อวันที่ ๓ มิถุนายน ๒๕๕๑ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสุรินทร์ สายที่ ๔๒๗๓ สุรินทร์-บ้านเมืองลีง (ก)สำหรับการเดินรถเส้นทางแยกช่วง จำนวน ๓ ช่วง จากเดิมเป็น ดังนี้๑.ช่วงสุรินทร์-บ้านตากแดด เป็น ช่วงจอมพระ-บ้านตากแดด๒.ช่วงสุรินทร์-บ้านแสลงพันธ์ เป็น ช่วงจอมพระ-บ้านแสลงพันธ์๓.ช่วงสุรินทร์-บ้านบุแกรง เป็น ช่วงจอมพระ-บ้านบุแกรงโดยให้ใช้รายละเอียดเส้นทางดังต่อไปนี้คือสายที่ ๔๒๗๓ สุรินทร์-บ้านเมืองลีง (ก)เริ่มต้นจากสถานีขนส่งผู้โดยสารจังหวัดสุรินทร์ไปตามทางหลวงแผ่นดินหมายเลข ๒๑๔ ผ่านบ้านตะแบกน้อย บ้านลำดวน บ้านตำปุงบ้านตะแบกใหญ่ บ้านระไซร์ บ้านโคกกรวด ถึงอำเภอจอมพระแยกซ้ายไปตามทางหลวงแผ่นดินหมายเลข ๒๓๗๘ ผ่านบ้านทวารไพร ไปสุดเส้นทาง ณสถานที่จอดรถโดยสารประจำทางบ้านเมืองลีงช่วงสุรินทร์-บ้านอากลัวเริ่มต้นจากสถานีขนส่งผู้โดยสารจังหวัดสุรินทร์ ไปตามทางหลวงแผ่นดินหมายเลข ๒๑๔ถึงหลัก กม. ที่ ๖ แยกขวาไปตามทางหลวงชนบท ผ่านบ้านสระ บ้านอาโพน บ้านหนองตะครองบ้านภูดิน ถึงบ้านนาเกา แยกขวาไปตามทางหลวงชนบทหมายเลข ร.พ.ช. สร. ๓๐๙๔ ผ่านบ้านพระปึดไปสุดเส้นทาง ณ สถานที่จอดรถโดยสารประจำทางบ้านอากลัวช่วงสุรินทร์-บ้านกระทมพรงเริ่มต้นจากสถานีขนส่งผู้โดยสารจังหวัดสุรินทร์ ไปตามทางหลวงแผ่นดินหมายเลข ๒๑๔ผ่านบ้านตะแบกน้อย บ้านลำดวน บ้านตำปุง ถึงหลัก กม. ที่ ๑๓ แยกซ้ายไปตามทางหลวงชนบทหมายเลขร.พ.ช. สร. ๓๑๓๓ ผ่านบ้านนาดี ไปสุดเส้นทาง ณสถานที่จอดรถโดยสารประจำทางบ้านกระทมพรงช่วงสุรินทร์-บ้านโคกพระเริ่มต้นจากสถานีขนส่งผู้โดยสารจังหวัดสุรินทร์ ไปตามทางหลวงแผ่นดินหมายเลข ๒๑๔ผ่านบ้านตะแบกน้อย บ้านลำดวน บ้านตำปุง บ้านตะแบกใหญ่ ถึงบ้านระไซร์ (กม. ที่ ๑๙)แยกซ้ายไปตามทางหลวงชนบท ผ่านบ้านเขวาน้อย ไปสุดเส้นทาง ณสถานที่จอดรถโดยสารประจำทางบ้านโคกพระช่วงจอมพระ-บ้านตากแดดเริ่มต้นจากสถานที่จอดรถโดยสารประจำทางอำเภอจอมพระ ไปตามทางหลวงแผ่นดินหมายเลข ๒๑๔แยกซ้ายไปตามทางหลวงชนบทหมายเลข สร. ๒๐๕๘ ผ่านบ้านตาโหมก บ้านละเอาะ ถึงบ้านอาไรไปตามทางหลวงชนบทหมายเลข สร. ๒๐๔๑ ไปสุดเส้นทาง ณสถานที่จอดรถโดยสารประจำทางบ้านตากแดดช่วงจอมพระ-บ้านแสลงพันธ์เริ่มต้นจากสถานที่จอดรถโดยสารประจำทางอำเภอจอมพระ ไปตามทางหลวงแผ่นดินหมายเลข ๒๑๔แยกขวาไปตามทางหลวงชนบทหมายเลข สร. ๓๐๑๔ ผ่านบ้านตั้งใจ บ้านสังแก ไปสุดเส้นทาง ณสถานที่จอดรถโดยสารประจำทางบ้านแสลงพันธ์ช่วงจอมพระ-บ้านบุแกรงเริ่มต้นจากสถานที่จอดรถโดยสารประจำทางอำเภอจอมพระ ไปตามทางหลวงแผ่นดินหมายเลข ๒๑๔แยกซ้ายไปตามทางหลวงชนบทหมายเลข สร. ๓๐๒๓ ผ่านบ้านปะ บ้านตาบอด บ้านแท่น บ้านว่านไปสุดเส้นทาง ณ สถานที่จอดรถโดยสารประจำทางบ้านบุแกรงประกาศณ วันที่ ๔ กรกฎาคม พ.ศ. ๒๕๕๑วีระศรีวัฒนตระกูลรองผู้ว่าราชการจังหวัดปฏิบัติราชการแทนผู้ว่าราชการจังหวัดสุรินทร์ประธานกรรมการควบคุมการขนส่งทางบกประจำจังหวัดสุรินทร์ปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๒๖๕/๕ มีนาคม ๒๕๕๒